Hohtopetoahven

Hohtopetoahven (Hemibates stenosoma) on kirjoahventen (Cichlidae) heimoon kuuluva kalalaji, jota pidetään akvaariokalana. Se voi kasvaa enintään 30 senttimetrin mittaiseksi.

Hohtopetoahventa tavataan kotoperäisenä Tanganjikajärvessä. Laji elää syvissä vesissä ja on parvia muodostava pohjakala. Se käyttää ravinnokseen pääasiassa muita kaloja ja katkarapuja. Kansainvälinen luonnonsuojeluliitto IUCN luokittelee hohtopetoahvenen elinvoimaiseksi lajiksi.

Lähteet 

Kirjoahvenet
Akvaariokalat